
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02652/2013-04
06.02.2015. године

Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 06.02.2015. године, донела је

О Д Л У К У

о акредитацији студијског програма
Утврђује се да Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, ПИБ: 100050474 DOCVARIABLE PIB \* MERGEFORMAT , Матични број: 07003269,  испуњава прописане стандарде за акредитацију студијског програма Основне академске студије - ПСИХОЛОГИЈА у образовно-научном пољу Друштвено-хуманистичке науке,  област Психолошке науке, и то за 88 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е

Високошколскa установа Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, је дана 23.12.2013. године поднела захтев за акредитацију студијског програма Основне академске студије - ПСИХОЛОГИЈА у образовно-научном пољу Друштвено-хуманистичке науке,  област Психолошке науке, под бројем 612-00-02652/2013-04. 


Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).


На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Београду – Филозофски факултет и предлог одлуке, достављени су Комисији за акредитацију и проверу квалитета.

Студијски програм Основних академских студија - Психологија припада Образовно-научном пољу Друштвено-хуманистичке науке и области Психолошке науке. Предложено звање Дипломирани психолог у складу је са Листом звања НСВО.


Дужина студија од четири године је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240. Планирани број студената који ће се уписати на овај студијски програм је 88. 


Студијски програм је усвојило ННВ Филозофског факултета 27.06.2013. године и Сенат Универзитета  у Београду 16.10.2013. године.
Основни квантитативни подаци о програму су:

1. Трајање програма: 4 године (8 семестра)
2. Број ЕСПБ бодова: 240
3. Број студената који се уписује на прву годину: 88
4. Просечан број часова активне наставе недељно по години: 

17.12 +  9.30 +  0.00( +  0.00) = 26.41, 30.00
5. Расподела предмета по типовима

АО  30.21%,  ТМ  18.94%,  НС  39.35%,  СА 11,49%

6. Проценат изборности на програму: 49,38%

7. Број наставника на студијском програму: 60
8. Број наставника са пуним радним временом: 54
9. Број сарадника на студијском програму: 6
10. Број сарадника са пуним радним временом: 5
11. Просечно оптерећење наставника на програму:  3,59
12. Просечно оптерећење сарадника на програму:  5,29
13. Просечно оптерећење наставника у установи:  5,94
14. Просечно оптерећење сарадника у установи:  10,19
15. Проценат наставе на студијском програму коју држе наставници са пуним радним временом: 93,44%
16. Укупна бруто површина за извођење наставе: 18938,98 м2 што за укупно 3810 студената износи 4,97м2 простора по студенту)
Сврха студијског програма основних академских студија психологије састоји се, с једне стране, у припремању студената за наставак студија и усмеравање, a са друге стране у образовању студената за помоћне психолошке послове и пружање једноставних психолошких услуга. Кроз упознавање са психологијом на основним студијама, са њеном историјом, њеним научним дисциплинама и сазнањима, њеним теоријама, методама и техникама, студенти стичу неопходна знања и вештине за наставак професионалног образовања у правцу оспособљавања за самостално обављање психолошких послова у различитим подручјима привреде, здравства и просвете у јавном и приватном сектору. 
Студијски програм има јасно дефинисане циљеве, усклађене са задацима Факултета. Циљеви основних академских студија психологије су упознавање са савременом психологијом, њеном историјом и њеним дисциплинама, овладавање психолошким појмовима и чињеницама, познавање законитости психичког функционисања и развоја, упознавање са психолошким истраживачким методама, техникама прикупљања података и поступцима процене личности, оспособљавање за групно задавање тестова и других мерних инструмената, за статистичку обраду добијених података и за организацију и презентацију налаза, посебно упознавање са психологијом адолесценције, са основама педагогије и других дисциплина блиских психологији.
По завршетку основних академских студија дипломирани пихолог стиче опште способности да поштује и користи научни приступ, критичко и креативно мишљење, разуме и примени базичне експерименталне и неексперименталне истраживачке методе укључујући дизајнирање истраживања, анализирање података и интерпретацију, комуницира на академском нивоу у домаћем и међународном окружењу, покаже осетљивост за етичке дилеме и проналази решења у складу са Законом и етичким кодексом струке.
Структура курикулума обухвата распоред предмета по семестрима, статус и тип предмета,  фонд часова активне и ЕСПБ бодове. У првих шест семестара програм покрива основне области психологије, теорије, методе и технике, историју и развој психологије као науке и струке, и главне примењене области психологије, а модулираном наставом на четвртој години почиње дубље проучавање једне од четири понуђене области психологије (клиничка психологија, психологија образовања, психологија рада и истраживања у психологији). Студенти свих модула могу да изаберу и предмете који припремају за наставнике психологије у средњој школи. Модули су конципирани на основу развоја психолошке науке и струке, потреба за психолозима на тржишту рада. 

Програм обухвата 70 предмета, 30 обавезних и 40 изборних предмета у четири изборне групе у првих шест семестара и 30 обавезних и 81 изборних предмета у осам изборних група на модулима. У оквиру програма понуђен је укупно 121 изборни предмет у 12 група, односно 606 ЕСПБ од којих се бира 95 ЕСПБ. Из сваке групе студент бира дефинисан број ЕСПБ. Вредност праксе на модулима је 4 – 6 ЕСПБ и усклађена је са оптерећењем на вежбама.

Студијски програм има просечно 26,41 часова недељно, од чега је више од 50% часова предавања (17,12 часова недељно). Изборни предмети су заступљени са 49,38%. Структура студијског програма има правилно заступљене различите групе предмета: академско-општеобразовни 30.21%, теоријско-методолошки 18,94%, научно-стручни 39,35% и стручно-апликативни 11,49%.
Студијски програм усаглашен је са са програмима програми одељења, односно института за психологију универзитета у Хајделбергу, Гетингену, Бечу, Единбургу и Глазгову.
На студијски програм уписује се 88 студената, што одговара могућностима Факултета, а kандидати који конкуришу за упис полажу пријемни испит. Садржај и начин полагања пријемног испита утврђује декан, на предлог одељења. При упису,  програмом за полагање пријемног испита утврђују се знања која одговарају карактеру студијског програма. Врста знања и начин провере знања на пријемном испиту одговарају природи и карактеру студијских програма  и објављују се у конкурсу. На свим одељењима се полаже Тест опште информисаности који садржи питања из разних области људског знања. Осим тога, студенти полажу и писмени тест знања из одговарајуће области.

На прву годину студија може се уписати лице које  има средње образовање у четворогодишњем трајању. Страни држављанин може се уписати у прву годину под истим условима, ако влада српским језиком и ако је здравствено осигуран. Страни држављани плаћају школарину. Редослед кандидата за упис на прву годину основних студија утврђује се на основу општег успеха постигнутог у средњем образовању и резултата на пријемном испиту. Право уписа на студије стиче кандидат који је на ранг листи рангиран у оквиру утврђеног броја студената.
Оцењивање и напредовање студената Филозофског факултета утврђено је и регулисано правилницима. Сваки појединачни предмет у програму има одређени број ЕСПБ који студент остварује када са успехом положи испит. Број ЕСПБ утврђује се на основу радног оптерећења студента у савлађивању одређеног предмета и применом јединствене методологије за израчунавање ЕСПБ бодова за све студијске програме.  Успешност студената у савлађивању одређеног предмета континуирано се прати током наставе и изражава се поенима. Студент стиче поене на предмету кроз рад током наставе и испуњавањем предиспитних обавеза и полагањем испита. Сваки предмет из студијског програма има јасан начин стицања поена који се утврђује програмом предмета. Оцена студента је заснована на укупном броју поена које је студент стекао испуњавањем предиспитних обавеза и полагањем испита. 


У извођењу студијског програма ангажовано је 60 наставника, од којих је 54 наставника запослено са пуним радним временом у Установи. Просечно оптерећење наставника на студијском програму је 3,59 часа недељно. Ниједан наставник нема оптерећење веће од 12 часова недељно. Наставници запослени са пуним радним временом изводе 93,44% наставе.

У извођењу студијског програма ангажовано је и 20 сарадника, од којих је 19 запослено у Установи са пуним радним временом. Просечно оптерећење сарадника на студијском програму је 5,29 часова недељно.

Установа је доставила потпуну документацију за све наставнике. Увидом у документацију и на основу референци наставника може се констатовати да квалификације наставног особља одговарају њиховим задужењима. 

За извођење студијског програма основних студија обезбеђени су потребни просторни услови, одговарајуће величине и намене. Факултет располаже амфитеатром, учионицама, компјутерском лабораторијом, библиотекама, читаоницама и другим простором потребним за реализацију студијског програма. Студенти имају на располагању и рачунарске учионице, са могућношћу коришћења интернет мреже. Обезбеђена је сва потребна техничка опрема за савремено извођене наставе.

Библиотека Одељења располаже богатим фондом библиотечких јединица, који обухвата сву релевантну литературу предвиђену програмима студијских предмета. За сваки предмет постоји довољан број примерака уџбеничке и друге литературе. Листа библиотечких јединица релевантних за студијски програм доступна је преко интернет презентације Филозофског факултета.

Праћење и контрола квалитета студијског програма одвија се на више нивоа. Филозофски факултет редовно и систематично прати квалитет програма према процедури која је прецизирана посебним Правилником. Послове вредновања обавља комисија коју чине представници наставника, ненаставног особља и студената. Комисија припрема Извештај о самовредновању на основу кога се одлучује о мерама за унапређивање квалитета курикулума, наставе, наставног особља, оцењивања, уџбеника, литературе. Наставници примењују различите поступке евалуације наставе и на основу резултата евалуације развијају и мењају програме наставних предмета, при чему воде рачуна о мишљењу студената о квалитету програма и наставе.

Студенти активно учествују у процесу вредновања квалитета студијског програма и сваког семестра оцењују педагошки рад наставника.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, за студијски програм ОСНОВНЕ академске студије - ПСИХОЛОГИЈА, у образовно-научном пољу Друштвено-хуманистичке науке,  област Психолошке науке, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма
Утврђује се да Универзитет у Београду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Чика Љубина 18-20, Београд, ПИБ: 100050474 DOCVARIABLE PIB \* MERGEFORMAT , Матични број: 07003269, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма ОСНОВНЕ академске студије - ПСИХОЛОГИЈА, у образовно-научном пољу Друштвено-хуманистичке науке,  област Психолошке науке, и то за 88 студената за упис у прву годину у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

